Crna Gora

Uprava za gazdovanje šumama i lovištima

Adresa:M. Tošića br. 4 84210 Pljevlja, Crna Gora tel: +382 52323578

fax: +382 52323730

[www.upravazasume.me](http://www.upravazasume.me/)

Broj: \_\_\_. \_\_\_\_\_\_\_\_ 2024.

**U G O V O R**

**O KORIŠĆENJU ŠUMA U DRŽAVNOJ SVOJINI PRODAJOM DRVETA U DUBEĆEM STANJU, U 2024. GODINI, ZA ODELJENJE \_\_, GJ “\_\_\_\_\_”, PJ \_\_\_\_\_**

**i z m e đ u:**

* 1. **VLADE CRNE GORE, Uprava za gazdovanje šumama i lovištima, koju po ovlašćenju Vlade zastupa VD direktora**

**i**

**2. DOO ,, “,**

Na osnovu člana 77 Zakona o šumama (“Službeni list CG'', broj 74/10 i 47/15), i člana 4 stav 2 Odluke Vlade Crne Gore o davanju šuma u državnoj svojini na korišćenje prodajom drveta u dubećem stanju, za 2024. godinu broj 08-311/24-3204/2 od 20.06.2024. godine (“Službeni list CG'', broj 63/24), Odluke Tenderske komisije, broj od\_\_\_\_\_\_\_godine, Vlada Crne Gore ( u daljem tekstu: Vlada), koju zastupa VDdirektora Uprave za gazdovanje šumama i lovištima Pljevlja, \_\_\_\_\_\_\_\_\_\_\_\_\_\_\_i DOO ‘’\_\_\_\_\_\_\_\_\_\_ " iz\_\_\_\_\_\_\_(u daljem tekstu: Korisnik), koga zastupa, \_\_\_\_\_\_\_\_\_\_\_\_\_ dana\_\_\_.\_\_\_\_\_2024. godine, zaključuju sljedeći:

**U G O V O R**

**O KORŠĆENJU ŠUMA U DRŽAVNOJ SVOJINI PRODAJOM DRVETA U DUBEĆEM STANJU, U 2024. GODINI ZA ODJELJENJE GJ " ", PJ**

**Član 1**

Ugovorene strane su saglasne da predmet ovog ugovora bude korišćenje šuma (proizvodnja šumskih sortimenata i njihov transport), u državnoj svojini od strane Korisnika, datih Odlukom Vlade o davanju šuma u državnoj svojini na korišćenje prodajom drveta u dubećem stanju, za 2024.godinu broj 08-311/24-3204/2 od 20.06.2024. godine, i Odlukom tenderske komisije, broj\_\_\_\_\_\_od\_\_. \_\_. 2024. godine, u odjeljenju iz člana 2 ovog ugovora, na teritoriji opštine \_\_\_\_kojom gazduje Uprava za gazdovanje šumama i lovištima **-** Područna jedinica \_\_\_\_\_\_\_\_\_\_.

Pored korišćenja šuma iz prethodnog stava, Korisnik je u obavezi da o svom trošku izvodi radove na izgradnji i održavanju puteva i njihovoj prohodnosti za odjeljenje koje dobije na korišćenje, u skladu sa planskim dokumentima i zakonom.

**Član 2**

Korišćenje šuma iz člana 1 ovog ugovora obuhvata bruto doznačenu drvnu masu u skladu sa odgovarajućim izvođačkim projektom za **2024.** godinu, po prodajnoj cijeni po jedinici mjere, kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **GAZDINSKA JEDINICA** | **ODJELJENJE** | **BRUTO DOZNAČENA DRVNA ZAPREMINA**  **m**³ | | | **PRODAJNA CIJENA PO m**³ **BRUTO DOZNAČENE DRVNE ZAPREMINE** | | **UKUPNA VRIJEDNOST**  **€** |
| **četinara** | **lišćara** | **ukupno** | **četinara** | **lišćara** |
|  |  |  |  |  |  |  |  |
| **S V E G A:** | |  |  |  |  |  |  |

Korisnik šuma se obavezuje da šumske sortimente iz člana 1 ovog ugovora preradi u obliku primarnih, polufinalnih ili finalnih proizvoda u sopstvenim kapacitetima. Zabranjeno je ustupanje šume od strane Korisnika drugom licu na korišćenje, prodaja, preprodaja ili izvoz drvnih sortimenata iz člana 1 ovog ugovora.

Korisnik šuma se obavezuje da preduzima sve mjere utvrđene izvođačkim projektom, vodi evidenciju o količinama izrađenih drvnih sortimenata, vodi evidenciju šumskih radova, radova na izgradnji i održavanju šumskih puteva i vodi evidenciju troškova sopstvene prerade drvnih proizvoda.

Korisnik šuma je dužan da šumske puteve koje koristi za prevoz drvnih sortimenata dovede minimum u stanje u kojem su bili prije korišćenja. Stanje šumskih puteva prije korišćenja zapisnički će se konstatovati između nadležne Područne jedinice Uprave za gazdovanje šumama i lovištima i Korisnika sa foto i video zapisom.

**Član 3**

Ukupan prodajni iznos po ovom ugovoru iznosi EUR-a, a koji će Korisnik platiti sljedećom dinamikom;

* prvu ratu u iznosu od EUR-a najkasnije do \_\_.\_\_.\_\_\_\_\_\_.godine
* drugu ratu u iznosu od EUR-a najkasnije do \_\_.\_\_.\_\_\_\_\_.godine
* treću ratu u iznosu od EUR-a najkasnije do \_\_.\_\_.\_\_\_\_\_.godine
* četvrtu ratu u iznosu od EUR-a najkasnije do \_\_\_.\_\_\_.\_\_\_\_.godine

**Ukoliko je dinamika korišćenja šuma veća od utvrđene dinamike plaćanja, Korisnik je obavezan plaćanje prilagoditi dinamici korišćenja, tako da uplata mora prethoditi optremi drvnih sortimenata.**

Uplata ugovorene prodajne cijene za korišćenje šuma će se vršiti na račun javnih prihoda Uprave prihoda i carina broj **820-41113-06** sa naznakom: dokaz o uplati iznosa prodajne cijene za korišćenje šumai naknade za izvršenu doznaku i sifra opštine na čijoj teritoriji se šume koriste.

Krajnji rok za izvršavanje svih radova na sječi, vuči i izvozu drvnih sortimenata i prijem odjeljenja od strane Uprave za gazdovanje šumama i lovištima je 25.12.2025. godine. Rok izvršenja radova iz ovog stava može se produžiti u slučaju opravdanih razloga, na zahtjev Izvođača (imovinsko-pravni sporovi i vremenski uslovi), uz obavezu Izvođača da produži rok važenja bankarske garancije.

**Član 4**

Korisnik shodno članu 68 Zakona o šumama, pored prodajne cijene iz stava 1 člana 3 ugovora, je dužan da plati **posebnu naknadu**, u skladu sa posebnim propisom, o čemu će Uprava za gazdovanje šumama i lovištima donijeti posebno rješenje.

**Član 5**

Dokaz o izvršenoj uplati iznosa prodajne cijene za korišćenje šuma i naknade za izvršenu doznaku iz čl. 3 i 4 ovog ugovora za svaku ratu, Korisnik je dužan dostaviti rukovodiocu područne jedinice prije otpreme drvnih sortimenata.

**Član 6**

Korisnik je obavezan da odmah nakon završetka svih radova na korišćenju šuma iz člana 1 ovog ugovora, pismeno obavijesti rukovodioca nadležne Područne jedinice, koji će u roku od sedam dana od dana prijema obavještenja rješenjem formirati komisiju koja će izvršiti tehnički prijem odjeljenja. Komisija za tehnički prijem odjeljenja, dužna je da u roku od sedam dana od donošenja rješenja o formiranju komisije, izađe na teren i sačini zapisnik o izvršenom pregledu-tehničkom prijemu odjeljenja.

**Član 7**

Ukoliko Korisnik ne izvršava obaveze u svemu na način predviđen ovim ugovorom, Uprava za gazdovanje šumama i lovištima će Korisniku obustaviti dalji rad, raskinuti ugovor bez prava Korisnika na: naknadu troškova, uložena sredstva i raspologanja gotovim šumskim sortimentima, a Poreska uprava će izvršiti prinudnu naplatu prodajne cijene za korišćenje šuma i naknade za izvršenu doznaku, u skladu sa Zakonom o poreskoj administraciji (''Službeni list RCG'' br. 65/01).

**Član 8**

Korisnik će koristiti šume iz člana1 ovog ugovora, u skladu sa Zakonom o šumama, podzakonskim aktima, izvođačkim projektom, i dinamičkim planom koji utvrđuje Uprava za gazdovanje šumama I lovištima uz saglasnost Korisnika, s tim što je Korisnik obavezan koristiti odjeljenje po utvrđenoj mjesečnoj dinamici. Korisnik će koristiti odjeljenje po mjesečnoj dinamici na osnovu pismenog naloga šefa područne jedinice i na osnovu obostrano potpisanih zapisnika o primopredaji odjeljenja koja je eventualno ranije koristio.

**Član 9**

U slučaju da Uprava za gazdovanje šumama i lovištima utvrdi da Korisnik u svom poslovanju vrši sječu nedoznačenih stabala ili postupa suprotno propisima koji regulišu poslovanje u oblasti šumarstva, Korisnik će snositi zakonom propisanu odgovornost, a nastalu štetu nadoknaditi u skladu sa važećim propisima koji regulišu ovu oblast.

**Član 10**

Korisnik se obavezuje da Upravi za gazdovanje šumama i lovištima u trenutku potpisivanja ovog Ugovora preda neopozivu, bezuslovnu i naplativu na prvi poziv Garanciju banke, za dobro izvršenje ugovora na iznos od 30 % od ukupne vrijednosti Ugovora, sa rokom vaznosti do 25.01.2026. godine, a koju će Uprava za gazdovanje šumama i lovištima aktivirati u svakom momentu kada nastupi neki od razloga za kršenje i raskid ovog Ugovora a posebno:

* Ukoliko se utvrdi da Korisnik šumske sortimente iz člana 1 ovog ugovora ne prerađuje u obliku primarnih, polufinalnih ili finalnih proizvoda u sopstvenim kapacitetima;
* Ukoliko se utvrdi da je Korisnik šume istu dao drugom licu na korišćenje, prodavao, preprodavao ili izvozio drvne sortimente iz člana 1 ovog ugovora;
* Ukoliko se utvrdi da Korisnik šume ne preduzima sve mjere utvrđene izvođačkim projektom, ne vodi evidenciju o količinama izrađenih drvnih sortimenata, ne vodi evidenciju šumskih radova, radova na izgradnji i održavanju šumskih puteva i ne vodi evidenciju troškova sopstvene prerade drvnih proizvoda;
* Ukoliko se utvrdi da Korisnik šumske puteve koje koristi za prevoz drvnih sortimenata nije ostavio u stanju u kojem su bili prije korišćenja šuma;
* Ukoliko se utvrdi da Korisnik kasni sa plaćanjem rata shodno utvrđenoj dinamici iz člana 3 ovog ugovora, odnosno kasni sa plaćanjem posebne naknade iz člana 4 ovog ugovora;
* Ukoliko se utvrdi da Korisnik nije izvršio sve radova na sječi, vuči i izvozu drvnih sortimenata i da nije izvršen uredan prijem odjeljenja od strane Uprave za gazdovanje šumama i lovištima zaključno sa 25.12.2025. godine;
* Ukoliko se utvrdi da Korisnik šume iz člana 1 ovog ugovora, ne koristi šumu u skladu sa Zakonom o šumama, podzakonskim aktima, izvođačkim projektom, i dinamičkim planom koji utvrđuje Uprava za gazdovanje šumama i lovištima uz saglasnost Korisnika;
* Ukoliko se utvrdi da Korisnik u svom poslovanju vrši sječu nedoznačenih stabala ili postupa suprotno propisima koji regulišu poslovanje u oblasti šumarstva;

Uprava za gazdovanje šumama i lovištima se obavezuje da, ukoliko Korisnik to zahtijeva, neposredno nakon ispunjenja svih obaveza, na način i pod uslovima iz ovog ugovora, vrati Korisniku bankarsku garanciju za dobro izvršenje ugovora.

**Član 11**

Ukoliko u toku godine od strane suda bude donijeta mjera zabrane privremenog ili trajnog korišćenja šuma, u predmetnom odjeljenju, Uprava za gazdovanje šumama i lovištima je u obavezi da ukoliko je to moguće u skladu sa važećim planskim aktima i uz saglasnost Vlade Crne Gore, izvrši zamjenu odjeljenja, a ukoliko to nije moguće dužna je da za naznačene količine umanji obavezu Korisnika.

Eventualne sporove sa građanima i lokalnim zajednicama po osnovu korišćenja šuma i lokalnih puteva, Korisnik je dužan rješavati o svom trošku u saradnji sa nadležnim državnim organima.

**Član 12**

Korisnik je obavezan da prilikom korišćenja šuma poštuje propise koji se odnose na korišćenje lokalnih puteva i mostova, a prije svega u pogledu njihove nosivosti, osovinskog opterećenja i sl.

**Član 13**

Sve sporove koji bi mogli nastati iz ovog ugovora ili povodom ovog ugovora Uprava za gazdovanje šumama i lovištima i Korisnik će pokušati da riješe sporazumno. Ukoliko ugovorne strane ne postignu sporazumno rješenje, nastali spor rješavaće nadležni sud.

**Član 14**

Ovaj ugovor stupa na snagu danom potpisivanja od ovlašćenih lica ugovornih strana.

Izmjene i dopune ovog ugovora mogu se izvršiti sporazumom potpisnika ovog ugovora pismenim putem i samo u formi koja će biti punovažna i obavezujuća za ugovorne strane.

**Član 15**

Za dosljednu primjenu ovog ugovora Vladi je odgovorna Uprava za gazdovanje šumama i lovištima, odnosno njen direktor, a direktoru Uprave za gazdovanje šumama i lovištima rukovodilac područne jedinice u kojoj su predmetne šume date na korišćenje.

**Član 16**

Ovaj ugovor sačinjen je u 6 (šest) istovjetnih primjeraka od kojih korisniku pripadaju dva primjerka, a Upravi za gazdovanje šumama i lovištima četiri primjerka.

**ZA VLADU: ZA KORISNIKA:**

VD DIREKTORA UPRAVE ZA GAZDOVANJE DOO'' \_\_\_\_\_\_\_\_\_",

ŠUMAMA I LOVIŠTIMA

Miloš Rajković, dipl.prav. \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*M.P. M.P.*